**Miradore** on suomalainen ohjelmistoyritys, joka on erikoistunut laitehallintaan. Se syntyi UPM:n spin-off-yrityksenä vuonna 2006. Yrityksen omistaa yhdysvaltalainen GoTo-yritys.

Historia
--------

### 2006–2010

Tarve Miradoren palveluille syntyi metsäyhtiö UPM:ssä, kun se etsi markkinoilta hallintatyökalua ympäri maailmaa sijaitseville 30 000 käyttäjälleen ja 20 000 työasemalleen. Vuonna 2006 palvelun kehittäjät perustivat Miradoren, UPM oli uuden yhtiön ensimmäinen asiakas. n Yhtiön ensimmäisenä toimitusjohtajana toimi yksi perustajista, Paul Palojärvi.

Vuonna 2007 yrityksen nimi DCM Global Oy muutettiin muotoon Miradore Oy. 

Vuonna 2008 yhtiön liikevaihto oli noin 700 000 euroa.

Lokakuussa 2010 Palojärven seuraajana toimitusjohtajana aloitti Kristian Järnefelt. 15 henkilöä työllistänyt yhtiö toimi Lappeenrannassa, Helsingissä sillä oli myyntikonttori. Fujitsu ja HP käyttivät Miradoren hallintaratkaisua omassa palvelutuotannossaan, loppukäyttäjiä olivat muun muassa UPM, Puolustusvoimat ja Elektrobit.

### 2011–2020

Vuonna 2011 yhtiöllä oli 24 työntekijää. Miradoren tuotteita käytettiin 100 000 laitteen hallinnassa. Yhtiö ei myynyt ohjelmistoaan suoraan loppuasiakkaille, vaan palveluntarjoajat, kuten DataInfo, Fujitsu ja HP hoitivat myynnin.

Vuonna 2012 suomalainen Inventure-sijoitusyhtiö ja belgialainen ict-alan vaikuttaja Willem Hendrickx sijoittivat yhtiöön 1,2 miljoonan euroa ja saivat paikat yhtiön hallituksessa. Hendrick oli aloittanut yhtiön neuvonantajana jo edellisenä vuonna. Pääosa yhtiön asiakkaista oli Suomessa, mutta kansainvälistymistä aloitettiin useissa maissa. Yhtiön tuotteilla hallittiin noin 200 000 laitetta. Miradore tuki Windowsia, Linuxia, MacOS:ää, Androidia, IOS:ää, Symbiania ja Windows-puhelimia.

Tammikuussa 2014 Kristian Järnefeltin seuraajana toimitusjohtajana aloitti Marko Ruusinen. Yhtiö julkaisi ilmaisen pilvipohjaisen työkalun, Miradore Onlinen, joka oli tarkoitettu mobiililaitteiden hallintaan. Palvelu mahdollisti sen, että asiakkaiden työntekijät pääsivät henkilökohtaisilla laitteillaan työkalenteriin ja -sähköpostiin Miradorella hallitussa ympäristössä. Laitehallinnalla toteutettiin riittävä suojaustaso. Esimerkiksi kadonnut laite voitiin sulkea ja siitä voitiin pyyhkiä tiedot. Yhtiöllä oli pienet tytäryhtiöt ja toimipisteet Singaporessa ja Brasiliassa.

Vuonna 2016 yhtiön toimitusjohtajana aloitti Simo Salmensuu, joka oli toiminut aiemmin muun muassa Zyxelin maajohtajana.

Alkuvuonna 2017 Miradore avasi Tukholmaan toimipisteen, joka keskittyi markkinointiin ja tekniseen myyntiin. Yhtiöllä oli yli 5000 asiakasta yli 140 maassa.
Yhtiön liikevaihto oli lähes neljä miljoonaa euroa.

Vuonna 2018 yrityksellä oli asiakkaita 160 maassa. Toukokuussa ruotsalainen pääomasijoittaja Standout Capital osti lähes puolet Miradoren osakkeista. Standout oli keskittynyt pohjoismaisiin teknologiayrityksiin.

### 2021–

Vuonna 2021 Miradorella oli 46 työntekijää ja sen liikevaihto oli 7,4 miljoonaa euroa. Standout Capital omisti yhtiöstä yli puolet.

Heinäkuussa 2022 kerrottiin, että yhdysvaltalainen GoTo-yritys aikoo ostaa Miradoren. Kauppa toteutui syyskuussa.

Organisaatio
------------

Miradoren Vantaan toimisto kesällä 2022
Yhtiön pääkonttori sijaitsee Lappeenrannassa. Yhtiöllä on tytäryhtiöt Yhdysvalloissa ja Kanadassa.

Miradoren omistaja GoTo on keskittynyt viestintä- ja it-tukipalvelujen tarjoamiseen ja sillä on globaalisti noin 3500 työntekijää ja yli miljardin dollarin liikevaihto.

Tuotteet
--------

Miradore kehittää tuotteita tietotekniikan etähallintaan. Sen työkaluilla voi seurata, raportoida, hallita ja päivittää verkon välityksellä eri alustoilla toimivia pääte- ja mobiililaitteita, kuten kassakoneita, älypuhelimia ja tietokoneita.

Yhtiön tärkeimpiä asiakkaita ovat pienet ja keskisuuret yritykset, terveydenhuollon yritykset, kaupan alan toimijat ja isojen organisaatioiden it-ympäristöjä hallinnoivat palveluntarjoajat. Yhtiön asiakkaita ovat esimerkiksi Fujitsu ja Puolustusvoimat. Vuonna 2022 sillä oli yli 2700 asiakasta ja sen palveluilla oli yli 89 000 käyttäjätiliä 180 maassa. Yhtiön päämarkkinat olivat Pohjois-Amerikassa ja Euroopassa.

Vuonna 2021 yhtiöllä oli kaksi tuotetta, Miradore ja Miradore Management Suite.

### Miradore

Miradoren avulla organisaatiot voivat hallita monipuolista laitekirjoa, joka on syntynyt muun muassa bring your own device- eli BYOD-trendin myötä. Kun tietohallinto voi etähallita keskitetysti erilaisia tietokoneita, tabletteja ja älypuhelimia, henkilöstö voi käyttää haluamiaan laitteita.  Tuotteen avulla voidaan hallita laitteen salasanoja, salausta, etälukitusta ja yritykseen liittyvien tietojen tyhjentämistä. Miradore-palvelulla (aiemmin Miradore Online) voidaan myös paikantaa laite, asentaa siihen yrityksen sähköpostilaatikko, Wi-Fi tai VPN ja muuttaa verkkovierailuasetuksia.

Alkuvuonna 2023 toteutuvan yrityskaupan myötä Miradore-palvelu on tarkoitus sulauttaa osaksi GoTo Resolve -palvelua.

Lähteet
-------

1. 1 2 3  Miradore Oy *Kauppalehti*. Viitattu 23.6.2021.
2. 1 2 3 4 5  Taru Rokka: Yhdysvaltalainen GoTo osti lappeenrantalaisen Miradoren – Mobiililaitemarkkinoilla hyvät kasvunäkymät *Talouselämä*. Viitattu 9.8.2022.
3. 1 2 3 4  Miradore Oy *vainu.io*. Viitattu 25.5.2022.
4. 1 2 3  Laitehallintaan erikoistuneen Miradoren myynti GoTo:lle saatu päätökseen - ePressi *www.epressi.com*.  28.9.2022. Viitattu 29.9.2022.
5. 1 2 3  Rosa Lampela: Suomalainen Miradore hakee kasvua ruotsalaisrahan voimin - "Ruotsin markkina on erinomainen ponnahduslauta" *Tekniikkatalous*. Viitattu 23.6.2021.
6. 1 2 3 4 5 6  Tero Lehto: Suomalaisyritys kehitti kattavan etähallinnan *Tivi*. Viitattu 23.6.2021.
7. 1 2  Josi Tikkanen: Miradorelle rahaa: Tabletit ja mobiilit hallintaan *Kauppalehti*. Viitattu 23.6.2021.
8. 1 2  Miradore vaihtoi toimitusjohtajaa *Kauppalehti*. Viitattu 23.6.2021.
9. ↑  Suomalainen Miradore mukana InformationWeekin startup-kisassa *Ilta-Sanomat*.  9.3.2009. Viitattu 23.6.2021.
10. ↑  Annika Korpimies: Sapatilta ohjelmistopomoksi *Tivi*. Viitattu 23.6.2021.
11. 1 2 3  Ari Karkimo: Miradore tehostaa etähallintansa vientiä *Tivi*. Viitattu 23.6.2021.
12. 1 2 3  Finnish BYOD Startup, Miradore, Raises €1.2 Million Series B, Backed By Inventure, For Global Sales Push *TechCrunch*. Viitattu 23.6.2021. (englanniksi)[vanhentunut linkki]
13. ↑  Suvi Korhonen: Työntekijä tuo oman iPhonen töihin? It-talo lupaa ilmaisen ratkaisun *Tivi*. Viitattu 23.6.2021.
14. ↑  Jori Virtanen: Kokenut johtaja suomalaisen it-yritys Miradoren johtoon *Tivi*. Viitattu 23.6.2021.
15. 1 2  TIVI: Vantaalainen it-yritys avaa konttorin Ruotsiin *Tivi*. Viitattu 23.6.2021.
16. 1 2  Juho Silventoinen: Lappeenrantalainen it-yritys Miradore myydään – Miljoonatuloksen tehneen pilvipalveluyhtiön omistaa jatkossa yhdysvaltalaisjätti GoTo *Etelä-Saimaa*.  7.7.2022. Viitattu 26.7.2022.
17. 1 2 3  Joakim Kullas: Lappeenrantalainen it-talo myydään Yhdysvaltoihin – ostajana miljardiliikevaihtoa takova ohjelmistoyhtiö *Tivi*. Viitattu 26.7.2022.
18. ↑  Contact us *Miradore*. Viitattu 29.6.2021. (englanniksi)
19. ↑  Yhdysvaltalainen teknologiayhtiö ostaa lappeenrantalaisen Miradoren *Yle Uutiset*.  6.7.2022. Viitattu 26.7.2022.
20. 1 2 3  David Nield, Brian Turner 11 March 2021: Best MDM solutions in 2021: Mobile Device Management for BYOD policies *TechRadar*. Viitattu 23.6.2021. (englanniksi)
21. ↑  About Miradore - The smarter way for MDM, UEM and EMM *Miradore*. Viitattu 29.6.2021. (englanniksi)
22. ↑  Miradore Online is now Miradore *Miradore*.  31.1.2020. Viitattu 5.7.2021. (englanniksi)

Aiheesta muualla
----------------

* Miradoren verkkosivut